Nyeste Skilderie af Kiøbenhavn, 1808-05-21
Den 17 d. M. døde i Kjøbenhavn Carl Gotl. Rafn, Justitsraad og Committeret i det Kongel. Gen. Lands Oeconomie og Commercecolleck. um, i en Alder af 39 Aar. Vort Fædreneland, har havt faa Skribenter, der saa ganske have helliget Almeenvel og Almeenoplysning deres hele Liv, som den Afdøde. Enhver af hans videnskabelige Bestræbelser sigtede til dette store og ædle Maal. Han blev demitteret fra Viborg Skole i Efteraaret 1788, kom til Kjøbenhavn, og var i adskillige Aar Lærer i Naturhistorien ved Borgerdydsskolen, hvor han agtedes for sin ypperlige Underviisningsmaade, og studerede i adskillige Aar Dyrlægevidenskaben under den berømte Prof. Abildgaard, hvis Veiledning han skyldte en stor Deel af sin Dannelse, og som han ogsaa bestandig ærede som sin anden Fader. Botaniken var hans Hoved- og Yndlingsvidenskab. Han betraadte Forfatterbanen meget tidlig, og var neppe 22 Aar gammel, da han lagde Haand paa sit vigtigste Værk, Dannemark og Holsteens Flora, hvoraf 2 Bind ere udkomne. J Forening med Prof. Herholdt, Münster, Wiborg og flere Lærde, begyndte han i Aaret 1794 at udgive det physicalskoeconomiske og medico chirurgiske Bibliothek, som siden er fortsat under andre Titler, et Værk, der, uagtet det aldrig har fundet saa mange Læsere, som det fortjener, har bidraget usigelig meget til vigtige og gavnlige videnskabelige Kundskabers Udbredelse i Medicin, Physik, Oeconomie og Chirurgie. Hans Naturhistorie for hver Mand, hvoraf to Bind ere udkomne, er bleven modtagen med fortjent og udmærket Bifald, og har gjort denne nyttige Videnskab almindelig blandt menig Mand. Hans Plante-Phystologie, som udgjør en Deel af hans Flora, er fuld af herlige Jdeer, og oversat paa Tydsk. Han har vundet adskillige Præmier for vigtige Priisafhandlinger, blandt andre have vi fra hans Haand en vigtig Priis Afhandling om Høravlen. J Forening med Prof. Herholdt, een af hans ældste Venner og videnskabelige Medarbeidere, vandt han ogsaa den af det Franske Nationalinstitut udsatte Belønning for en Afhandling om Dyrenes Vintersøvn, og var saaledes den første Danske, der vandt dette Jnstituts Præmie. Jkke mindre har han virket som Embedmand og Bør ger. Ham og Prof. Herholdt have vi at takke for Selskabet til Druknedes Redning, hvis Functioner have været saa velgjørende for Fædrenelandet. J de senere Aar fik han Overbestyrelsen over det Kongelige Brænderie, hvis Skaber han var. Hans ubeskrivelige Virksomhed udtømte tilsidst ganske hans af Naturen svage, og ved alt for stor Aandsanstrængelse udtømte Kræfter. Een af hans sidste Bestræbelser for det offentlige Bedste var hans Jndbydelse til alle Danske og Norske Mænd. Aff denne lod han trykke 5000 Exemplarer, som han frit uddeelte. Dette patriotiske Forslags Bekjendtgjørelse kostede ham over 300 Rdlr. Han var Meddirecteur i den Kongelige Fabrik=Direction; Secretair i den anordnede Commission for Oprettelsen af et Kongeligt Museum for Naturvidenskaberne, Medlem af det Kongel. Danske Videnskabers Selskab, det Kongel. medic. Selsk, det Skandinav. Litterat. Selskab i Kjøbenhavn, det Galvaniske Societet i Paris, det hertug. Sachs. Goth. Selsk, i Forst- og Jagtvidenskaberne i Dreysigacher, Secretair i Selskabet for indenlandsk Jndustrie og Konstflid. Med de grundigste Jndsigter i Botanik, Oeconomie, Physiologie &c. forenede han en sjelden Smag for det Skjønne, som han havde forskaffet sig ved udbredt Læsning i belletristiske Skrifter. Endog i de tørreste Fag udtrykte han sig med megen Ynde, og hans Stiil er een af de behageligste og meest flydende i vor Litteratur. Begrædt af alle dem, der kjendte ham, høiagtet af sine Medborgere forlader han den halvfuldendte Bane. Det Værk, som vi beundre, var kun Grundvolden til et langt større. Den dødelige Deel af hans Væsen er Støv, men hans Aand lever og vil endnu i mange Aar leve, virke og gavne blandt os,